

**ВЪПРОСИ И ОТГОВОРИ**

**по процедура**

**чрез подбор на проекти**

**проекти BG14MFPR001-1.006 „Подкрепа за подобряване на икономическия и социалния статус на операторите в риболова“, вид дейност „Подкрепа за подобряване на икономическия и социалния статус на операторите в риболова” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-1992/14.04.2025 г.**

Зададени въпроси чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.006-Q006

Подател: e-mail: geri\_peteva@abv.bg

Дата: 08.04.2025 г.

**Въпрос:**

„Уважаеми госпожи и господа

Във връзка с процедура чрез подбор на проекти Вид дейност 1.1.2. „Подкрепа за подобряване на икономическия и социалния статус на операторите в риболова“ Процедура чрез подбор на проекти BG14MFPR001-1.006 „Подкрепа за подобряване на икономическия и социалния статус на операторите в риболова“ по Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури, и настоящият прием имаме следният въпрос:

Съгласно точка „13.1. Допустими дейности от УК, допустима дейност е:

„…10. диверсификация на традиционните риболовни дейности (малки круизи, транспортни услуги, природно и културно наследство, пескатуризъм, заведения за обществено хранене и магазини за предлагане на местен улов), които са свързани с риболова…“

Във връзка с горното допустимо ли и с цел диверсификация на оператор от дребномащабният риболов да се закупят джетове, с които да се организират групи туристи за развлечения с осигурен водач, във вид малки круизи в акваторията на Поморие, и в съседство до Бургас и близки дестинации около Поморие.

С уважение,

ФИШ ПРО 2019 ЕООД“

**Отговор:**

Изпълнението на дейности свързани с диверсификация на основните риболовни дейности на кандидатите следва да бъдат обвързани със съответните допустими разходи.

В тази връзка, допустими за подпомагане са разходите посочени в т. 14.1.3 от Условията за кандидатстване (УК) по процедура BG14MFPR001-1.006 „Подкрепа за подобряване на икономическия и социалния статус на операторите в риболова“, които следва да са обвързани с дейността по стопански риболов на кандидата.

В тази връзка, кандидатите следва да имат предвид, че съгласно т. 13.1. „Допустими дейности“ от УК e задължително дейностите по диверсификация да бъдат обвързани с риболовната дейност на кандидата. В запитването не става ясно дали съществува такава обвързаност. Съгласно представената информация в запитването, не е налична такава обвързаност, следователно разходът е недопустим.